Diari Oficial de la Generalitat Valenciana


Sumari del DOGV 3195, del 03-03-1998 (1998/1567)

RESOLUCIÓ de 20 de febrer de 1998, del president executiu de l'Agència Valenciana del Turisme, per la qual s'aproven els programes d'actuació de l'Agència per a 1998, i es fan públics els programes de suport al sector turístic.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3195

Data del DOGV
:   03-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/1567


Data del document
:   20-02-1998

Organisme emissor
:   Agència Valenciana del Turisme

Tipus de document
:   Resolució

RESOLUCIÓ de 20 de febrer de 1998, del president executiu de l'Agència Valenciana del Turisme, per la qual s'aproven els programes d'actuació de l'Agència per a 1998, i es fan públics els programes de suport al sector turístic. [1998/X1567]
  
D'acord amb el que disposa l'article 6.2 d) del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme, el Comitè de Direcció d'aquesta en la sessió de data 19 de febrer de 1998, va acordar proposar al president executiu l'aprovació dels programes d'actuació de l'Agència per a 1998.
  
A la vista de la proposta formulada pel Comitè de Direcció i en virtut del que disposa l'article 5.2 b) del mencionat Decret 45/1996, de 25 de març, resolc:
  
Article 1
  
Aprovar els programes d'actuació de l'Agència Valenciana del Turisme corresponents a l'exercici 1998, d'acord amb la proposta formulada pel Comitè de Direcció de l'Agència, en la sessió de 19 de febrer de 1998.
  
Article 2
  
Fer públics els programes d'actuació de l'Agència Valenciana del Turisme corresponents a l'exercici 1998, destinats al suport d'actuacions dutes a terme pel sector turístic.
  
Article 3
  
Els programes d'actuació de l'Agència, que comporten suport directe al sector turístic, són els següents
  
A) Programa d'Empreses Turístiques
  
1. Incentius preferents
  
1.1. Implantació i millora de sistemes de seguretat
  
Iniciativa recolzada: millora efectiva dels mitjans i sistemes de seguretat en els establiments turístics que tendeixen a evitar riscos per incendis, catàstrofes, robatoris o d'altres tipus, amb especial atenció a l'adaptació a la nova norma de protecció contra incendis NBE-CPI-96, adaptació a la norma UNE 100-030-94, i millora de cablatges elèctrics que augmenten substancialment els nivells de seguretat.
  
Aquest programa no atendrà les inversions realitzades en places de nova creació.
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: percentatge del 30 % de cost incentivable, fins un límit màxim de 15 milions de pessetes
  
Termini de presentació de sol·licituds: fins el 30 d'abril de 1998.
  
1.2. Reducció i millor aprofitament del consum d'aigua i energia, i millora mediambiental en establiments turístics
  
Iniciativa recolzada: millora de l'aprofitament i optimització de l'ús de l'aigua i l'energia en els establiments turístics, i incentiu d'actuacions l'objecte de les quals siga la implantació de sistemes de millora mediambiental.
  
Aquest programa no atendrà les inversions realitzades en places de nova creació.
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: percentatge del 30 % del cost incentivable, fins un límit màxim de 15 milions de pessetes
  
Termini de presentació de sol·licituds: fins el 30 d'abril de 1998.
  
1.3. Millora de les condicions higièniques sanitàries de restaurants, cafeteries i bars
  
Iniciativa recolzada: millora efectiva de les instal·lacions higièniques sanitàries dels dits establiments, mitjançant una innovació d'aquestes.
  
Aquest programa no atendrà les inversions realitzades en establiments de nova creació.
  
Beneficiaris: empreses propietàries o explotadores de restaurants, cafeteries i bars.
  
Quantia de l'ajuda: percentatge del 30 % del cost incentivable, fins un límit màxim de 5 milions de pessetes
  
Termini de presentació de sol·licituds: fins el 30 d'abril de 1998.
  
1.4. Adaptació a la reglamentació hotelera vigent
  
Iniciativa recolzada: adaptació dels establiments hotelers al Decret 153/93 de 17 d'agost del Govern Valencià, regulador dels establiments hotelers de la Comunitat Valenciana
  
Beneficiaris: empreses propietàries i explotadores de places hoteleres.
  
Quantia de l'ajuda: percentatge del 25% del cost incentivable, fins un límit màxim de 10 milions de pessetes
  
Termini de presentació de sol·licituds: fins el 30 d'abril de 1998.
  
2. Incentius a la diversificació turística
  
2.1. Creació i qualificació d'establiments de turisme de salut
  
Iniciativa recolzada: creació i modernització d'establiments termals i altres que, per la seua oferta específica en matèria de turisme de salut, responguen a les motivacions i necessitats determinades per la demanda turística.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins el 25% del cost incentivable amb un límit màxim en la quantia de l'ajuda de 10 milions de pessetes en el cas que siga modernització, i de 20 milions de pessetes si es tracta de creació
  
Termini de presentació de sol·licituds: fins el 30 d'abril de 1998.
  
2.2. Creació i adequació d'establiments de turisme rural
  
Iniciativa recolzada: creació i adequació d'establiments de turisme rural, per a acollir-se al Decret 253/94, regulador de l'allotjament turístic rural a l'interior de la Comunitat Valenciana.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins el 25% del cost incentivable amb un límit màxim en la quantia de l'ajuda de 10 milions de pessetes en el cas que siga modernització, i de 20 milions de pessetes si es tracta de creació
  
Termini de presentació de sol·licituds: fins el 30 d'abril de 1998.
  
3. Incentius a la creació de nous productes i millora de l'oferta turística
  
3.1. Qualificació i innovació dels establiments turístics
  
Iniciativa recolzada: increment i millora dels nivells de qualitat i servei de les infraestructures dels establiments turístics
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: percentatge variable fins el màxim de 25% del cost incentivable, amb un límit màxim en la quantia de l'ajuda de 10 milions de pessetes
  
Termini de presentació de sol·licituds: fins el 30 d'abril de 1998.
  
3.2. Creació de nous establiments turístics
  
Iniciativa recolzada: creació d'oferta turística d'allotjament i restauració en zones deficitàries d'aquestes.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins un màxim del 25 % del cost incentivable, amb un límit màxim en la quantia de l'ajuda de 20 milions de pessetes
  
Termini de presentació de sol·licituds: fins el 30 d'abril de 1998.
  
3.3. Creació d'oferta turística complementària
  
Iniciativa recolzada: creació d'oferta turística complementària de notori interès per a l'activitat turística.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge fins el màxim d'un 25% del cost incentivable, amb un límit màxim de 20 milions de pessetes
  
Termini de presentació de sol·licituds: fins el 30 d'abril de 1998.
  
B) Programes generals
  
1. Suport a la cooperació
  
Iniciativa recolzada: suport al desenvolupament de la comercialització d'empreses d'allotjament turístic, mitjançant l'ajuda en la despesa que supose la nova contractació d'un executiu de vendes.
  
Beneficiaris: col·lectius de tres o més empreses d'allotjament turístic, constituïdes a aquest efecte en associacions empresarials, societats d'empreses, agrupacions o unions d'empreses, o vinculades entre elles a través d'acords o contractes de col·laboració empresarial, sempre que complesquen els següents requisits:
  
- que el total del col·lectiu empresarial sume més de mil places d'allotjament autoritzades.
  
- que inicien un projecte de comercialització que es considere interès per l'Agència Valenciana del Turisme.
  
- que el col·lectiu o acord empresarial s'haja constituït o atorgat per al fi de la comercialització, l'any que se sol·licite l'ajuda. Excepcionalment s'admetran per a 1998, aquells col·lectius o acords constituïts o atorgats durant l'exercici de 1997.
  
Quantia de l'ajuda: l'ajuda serà de caràcter bianual, i no podrà superar la quantia d'aquesta els següents límits:
  
- El 90% del cost de la contractació del personal, amb un límit màxim de tres milions de pessetes el primer any
  
- El 45 % del cost de la contractació del personal, amb un límit màxim de dos milions de pessetes el segon any.
  
La concessió de l'ajuda per al segon any estarà subjecta a l'avaluació positiva corresponent a les activitats realitzades que, a aquest objecte, s'haurà d'acompanyar a la nova sol·licitud.
  
Les ajudes adjudicades si s'escau, en aquest programa, es formalitzaran mitjançant conveni de col·laboració amb les agrupacions o col·lectius d'empreses afectades, on s'especificaran els requisits, les condicions i altres detalls per a la correcta justificació de l'execució dels projectes, i quedaran excloses de l'àmbit normatiu del Decret 93/1996, de 21 de maig del Govern Valencià.
  
Termini de presentació de sol·licituds: fins el 30 d'abril de 1998.
  
2. Gestió del Pla Futures
  
Iniciativa recolzada: millora de la competitivitat del sector turístic de la Comunitat Valenciana, gestionant directament els fons transferits en l'àmbit del Pla Marc de Competitivitat del Turisme Espanyol 1996-1999, d'acord amb el que disposa el Reial Decret 2346/96 de 8 de novembre (BOE nº 283, de 23 de novembre), o normativa que ho substituesca, i es tramiten els expedients segons el procediment general establert en la normativa sobre ajudes al sector turístic de la Comunitat Valenciana, en tot el que procedesca.
  
Quantia de l'ajuda: percentatges i límits segons el que estableix el mencionat Reial Decret
  
Termini de presentació de sol·licituds: fins el 30 d'abril de 1998.
  
C) Programa de suport a accions formatives a iniciativa del sector
  
Iniciativa recolzada: La millora de la qualitat dels serveis turístics mitjançant la realització de cursos de reciclatge professional o de qualsevol altra activitat de formació, tant contínua com ocupacional.
  
Beneficiaris: els assenyalats en el número 2 de l'article 14 del Decret 93/1996, de 21 de maig, del Govern Valencià, sobre concessió d'ajudes en matèria de turisme.
  
Quantia de l'ajuda: l'import màxim de l'ajuda serà el 100% del mòdul establert amb càrrec al Fons Social Europeu, actualment establert en el resultat de multiplicar el nombre d'hores pel nombre d'alumnes del curs, per 1000.
  
Termini de presentació de sol·licituds: fins el 30 d'abril de 1998.
  
Article 4
  
Les sol·licituds de les ajudes que comporten suport directe, assenyalades en l'article tercer anterior, es tramitaran en funció de l'existència en l'expedient de la documentació necessària per a la tramitació d'aquest, i sempre que existesca disponibilitat pressupostària adequada i suficient, i podran ser resoltes amb caràcter preferent en atenció a interès turístic singular del projecte, en relació directa amb el compliment dels objectius de l'Agència.
  
Les sol·licituds corresponents a les ajudes ressenyades en l'apartat A) de l'article tercer anterior seran ateses segons el següent ordre:
  
- Incentius preferents.
  
- Diversificació de l'oferta turística.
  
- Creació de nous productes i millora de l'oferta turística.
  
Així mateix, les ajudes descrites en l'apartat A) de l'article 3r anterior, podran ser concedides, excepcionalment, amb caràcter plurianual ?de 2 anualitats com a màxim?, a aquells projectes incentivables la finalització dels quals excedesca l'anualitat pressupostària. En aquests casos, hauran de complir-se, en l'execució del projecte, les fases inicialment previstes i descrites en la sol·licitud d'ajuda.
  
No es podrà accedir al règim de programes previstos en l'article anterior d'aquesta resolució, sense estar al corrent de les obligacions fiscals i davant de la Seguretat Social, en els termes establerts per l'Ordre de la Conselleria d'Economia i Hisenda de 30 de maig de 1996 (DOGV 2.775, de 21 de juny)
  
Les ajudes contemplades en els apartats A i C de l'article anterior es concediran en el marc del que disposa el Decret 93/1996, de 21 de maig , del Govern Valencià, sobre concessió d'ajudes en matèria de turisme (DOGV 2.753, de 22 de maig de 1996). Si la Generalitat Valenciana aprovara durant 1998 cap norma que establira modificacions o substituïra el que disposen les disposicions mencionades, aquestes o les noves normes serien d'aplicació directa.
  
Article 5
  
U. Per a l'avaluació dels programes d'actuació de l'Agència Valenciana del Turisme, ressenyats en els apartats A i B de l'article tercer d'aquesta resolució, es constitueix una comissió d'avaluació amb la següent composició:
  
- el director de l'Àrea de Producte, que actuarà com a president.
  
- el cap del Servei d'Assistència Turística i Incentius, que actuarà com a vicepresident.
  
- el/la cap del Servei de Gestió Econòmica.
  
- el/la cap del Servei Territorial de Turisme d'Alacant.
  
- el/la cap del Servei Territorial de Turisme de Castelló.
  
- el/la cap del Servei Territorial de Turisme de València.
  
- el/la cap de l'Oficina d'Administració Turística de Benidorm.
  
- un/a tècnic/a del Servei d'Assistència Turística i Incentiu, que actuarà com a secretari/ària.
  
Dos. Per a l'avaluació dels programes d'actuació de l'Agència Valenciana del Turisme, ressenyats en l'apartat C de l'article tercer d'aquesta resolució, es constitueix una comissió d'avaluació amb la següent composició:
  
- el director de l'Àrea de Formació o, si s'escau i en substitució d'aquest, el director de l'Àrea d'Administració, que actuaran com a president.
  
- el director del Centre de Desenvolupament Turístic de Benidorm.
  
- el director del Centre de Desenvolupament Turístic d'Alacant.
  
- el/la cap del Servei de Gestió Econòmica.
  
- el/la cap del Servei d'Actuacions Formatives.
  
- un/a tècnic/a de la Secció de Formació, que actuarà com a secretari/ària.
  
Tres. L'Agència Valenciana del Turisme, per ella o a través de les persones o entitats que designe, podrà, en tot moment, efectuar totes les actuacions de comprovació o verificació de la inversió o realització de l'actuació, sense perjudici d'altres actuacions inspectores o de comprovació que pogueren desenvolupar-se a instàncies de la Unió Europea o pel control financer de la Intervenció General de la Conselleria d'Economia i Hisenda de la Generalitat Valenciana, o altres organismes competents.
  
Quatre. Amb la finalitat de facilitar la consecució dels fins i objectius d'aquesta resolució, l'Agència Valenciana del Turisme podrà donar trasllat de les sol·licituds d'ajudes a altres programes o convocatòries d'ajudes.
  
Cinc. Es delega, en els directors d'Àrea competents de l'Agència Valenciana del Turisme, la resolució de les incidències que es produesquen amb posterioritat a la concessió de les ajudes contemplades en el Decret 93/1996 del Govern Valencià, i en especial els supòsits de:
  
Canvis de titularitat.
  
Canvis d'ubicació.
  
Pròrrogues per a l'execució del projecte i per al compliment de les condicions particulars de la concessió, que seran concedides sempre amb caràcter excepcional.
  
Modificacions justificades del projecte original.
  
Tot l'anterior sense perjudici que l'òrgan delegant puga en qualsevol moment recaptar per a ell la resolució de qualsevol incidència.
  
Article 6
  
U. Altres programes d'actuació de l'Agència, que comporten suport al sector turístic de diferent naturalesa als ressenyats en l'article anterior són els següents:
  
A) Senyalització turística.
  
1. Programa de col·laboració per a la senyalització turística d'entorns urbans i periurbans.
  
Iniciativa recolzada: la millora de la senyalització turística per a facilitar als visitants l'accés i ús dels serveis, ofertes i productes turístics, i la millora de la identificació i interpretació dels recursos culturals i mediambientals de la nostra Comunitat, mitjançant la col·laboració amb els respectius ajuntaments, amb dues línies d'actuació, per una part entorns urbans i periurbans, i per altra, senyalització estàtica singular.
  
La línia de suport corresponent a la senyalització d'entorns urbans i periurbans inclou els projectes de senyalització integral de barris urbans que contemplen la senyalització vertical de serveis públics i recursos turístics.
  
La línia de suport a la senyalització estàtica singular es refereix a projectes de senyalització vertical informativa en platges, recorreguts turístics urbans, interpretació de monuments, etc.
  
Beneficiaris: entitats locals, (ajuntaments, mancomunitats i diputacions).
  
Quantia de l'ajuda: l'import màxim de col·laboració econòmica serà el 33% del cost pressupostat, (sense IVA), d'execució del projecte de senyalització fins un màxim de set milions de pessetes en el cas de senyalització integral de barris urbans, i dos milions de pessetes en el cas de senyalització estàtica singular.
  
Termini de presentació de sol·licituds: fins el 30 d'abril de 1998
  
Documentació: juntament amb l'imprès de sol·licitud de col·laboració, s'haurà de presentar certificació de l'acord pel qual s'aprove l'execució del projecte de senyalització i el projecte tècnic visat pels tècnics de l'entitat local, que incloga llista de recursos a senyalitzar, ubicacions, disseny dels senyals, materials, pressupost total sense IVA i calendari d'execució.
  
L'adjudicació, justificació, liquidació i altres bases de l'actuació s'articularan mitjançant l'atorgament del corresponent conveni de col·laboració.
  
2. Programa de col·laboració per a la senyalització de rutes ecoturístiques.
  
Iniciativa recolzada: la senyalització turística per a facilitar als visitants l'accés i ús dels serveis, ofertes i productes turístics, mitjançant la millora de la identificació i interpretació dels recursos culturals i mediambientals de la nostra Comunitat a través de la senyalització de rutes i recorreguts interès ecològic i natural.
  
Beneficiaris: entitats locals, (ajuntaments, mancomunitats i diputacions).
  
Quantia de l'ajuda: l'import màxim de col·laboració econòmica serà el 33% del cost pressupostat, (sense IVA), d'execució del projecte de senyalització fins un màxim de dos milions de pessetes.
  
Termini de presentació de sol·licituds: fins el 30 d'abril de 1998
  
Documentació: juntament amb l'imprès de sol·licitud de col·laboració, haurà de presentar-se certificat de l'acord pel qual s'aprove l'execució del projecte de senyalització i el projecte tècnic visat pels tècnics de l'entitat local, que incloga llista de recursos a senyalitzar, ubicacions, disseny dels senyals, materials, pressupost total sense IVA i calendari d'execució.
  
L'adjudicació, justificació, liquidació i altres bases de l'actuació s'articularan mitjançant l'atorgament del corresponent conveni de col·laboració.
  
B) Col·laboració per a l'edició de publicacions, material gràfic i multimèdia.
  
1. Programa de col·laboració amb entitats locals (ajuntaments, mancomunitats i diputacions i els seus corresponents patronats de turisme), amb les següents modalitats:
  
1.1. Iniciativa recolzada: projectes municipals que tendeixen a cobrir les necessitats d'informació en destinació, a través de la dotació a les oficines d'informació turística municipals de materials informatius necessaris per a complir les seues funcions de serveis postvenda.
  
Quantia de l'ajuda: l'import màxim de col·laboració econòmica serà el 50% del cost total d'edició fins un límit màxim de 850.000 pessetes.
  
Termini de presentació de sol·licituds: fins el 30 d'abril de 1998.
  
1.2. Iniciativa recolzada: projectes orientats a la producció de materials de comunicació de caràcter generalista per a la seua difusió a través de canals de promoció de productes.
  
Quantia de l'ajuda: l'import màxim de col·laboració econòmica serà el 33% del cost total d'edició amb un límit màxim de 500.000 pessetes.
  
Termini de presentació de sol·licituds: fins el 30 d'abril de 1998.
  
L'aportació econòmica de l'Agència Valenciana del Turisme no superarà en cap cas els 3.000.000 pessetes. IVA inclòs.
  
2. Programa de col·laboració amb empreses i associacions:
  
Iniciativa recolzada: l'edició de materials de comunicació per a la promoció i comercialització de les ofertes d'empreses i associacions turístiques.
  
Beneficiaris: associacions empresarials vinculades al sector turístic i empreses turístiques de la Comunitat Valenciana, degudament inscrites en els corresponents registres de l'Agència Valenciana del Turisme.
  
Quantia de l'ajuda: l'import màxim de col·laboració econòmica serà el 33% del cost total d'edició amb un límit màxim de 500.000 pessetes del cost total d'edició.
  
Termini de presentació de sol·licituds: fins el 30 d'abril de 1998.
  
C) Difusió d'esdeveniments turístics
  
1. Programa de suport a accions de difusió d'esdeveniments de caràcter turístic de la Comunitat Valenciana.
  
Iniciativa recolzada: l'impuls mitjançant la difusió de les iniciatives en l'activitat promocional d'esdeveniments de caràcter turístic, quan la singularitat de l'acció constituesca un vehicle per a la promoció d'una destinació o producte turístic de la Comunitat Valenciana.
  
Beneficiaris: empreses i grups d'empreses del sector, associacions sectorials i entitats turístiques.
  
Quantia de l'ajuda: l'import màxim de col·laboració econòmica serà fins el 50% de les despeses de difusió i publicitat amb un límit màxim d'1.500.000 pessetes (IVA inclòs).
  
Termini de presentació de sol·licituds: fins el 30 d'octubre de 1998.
  
D) Programa de beques
  
Iniciativa recolzada: la realització de pràctiques professionals en matèria de turisme. La quantia, les característiques i el termini per a la presentació de sol·licituds per al programa de beques s'ajustarà al que estableix la seua convocatòria específica, d'acord amb la normativa aplicable en la matèria.
  
Article 7
  
Els programes d'actuació que incloguen ajudes directes, com a transferències genèriques, per a l'exercici 1998, estan dotats pressupostàriament de la següent forma:
  
Capítol IV: 65.000 milers de pessetes.
  
Capítol VII: 600.000 milers de pessetes.
  
La concessió d'ajudes queda subjecta, en tot cas, a l'existència de consignació pressupostària adequada i suficient.
  
Article 8
  
1. Amb relació a la gestió dels pagaments anticipats que, amb caràcter excepcional i amb la consideració prèvia de les singularitats de cada cas, l'Agència, en l'execució dels programes d'actuació que comporten ajudes, subvencions i altres formes de finançament, puga tramitar, valdrà el que estableix l'article 47 bis. del Text Refós de la Llei d'Hisenda Pública de la Generalitat Valenciana, segons redacció atorgada a aquest per l'article 23 de la Llei 8/1995, de 29 de desembre, de la Generalitat Valenciana, de mesures fiscals, administratives i d'organització de la Generalitat Valenciana i modificada per l'article 11 de la Llei 3/1996, de 30 de desembre, de la Generalitat Valenciana i número 6 de l'article 20 de la Llei 14/1997, de 26 de desembre de 1997 de la Generalitat Valenciana.
  
2. En el supòsit que les inversions objecte d'ajudes es financen mitjançant un contracte d'arrendament financer (leasing), l'opció de compra s'haurà d'haver efectuat amb anterioritat al pagament de la subvenció. Això no obstant, podrà efectuar-se el pagament, amb anterioritat a l'exercici de l'opció, sempre que prèviament, es garantesca mitjançant aval bancari l'import total subvencionat que quedarà subjecte a l'exercici de la dita opció, de tal forma que si arribat el moment el beneficiari no acreditara l'exercici d'aquesta dins del termini que s'haja assenyalat a aquest efecte en la resolució de concessió de l'ajuda, podrà procedir-se a l'execució de l'aval.
  
Article 9
  
La descripció detallada dels programes, com també l'especificació de les condicions d'accés, termini, lloc de presentació de sol·licituds, etc. estaran a disposició dels interessats en l'Agència Valenciana del Turisme, avinguda d'Aragó, 30 de València, en els serveis territorials de Turisme d'Alacant (c/ Churruca, 30,) Castelló de la Plana (pl. María Agustina, núm. 5), València (pl. Alfons el Magnànim, núm. 15) i en l'Oficina d'Administració Turística de Benidorm (c/ Joan Fuster Zaragoza, núm. 2, edif. Aquàrium, 1r).